अपने डेटा और फ़ाइल्स को रिमूव करना लैपटॉप से छुटकारा पाना
अगर आप बैक अप नहीं लेंगे, तब हार्ड ड्राइव को डिस्पोज़ कर देने के बाद उस पर बचा हुआ कोई भी डेटा, हमेशा के लिए गुम हो जाएगा। एक या दो घंटे लगा कर, अपने कंप्यूटर में सब कुछ देखिये ताकि आप जान सकें कि क्या ऐसी कोई फ़ाइल्स हैं, जिनको सेव किये जाने की ज़रूरत है। ये कुछ विधियाँ हैं जिनसे आप अपने डेटा का बैक अप ले सकते हैं:  अपने डेटा को कॉपी करने के लिए एक एक्स्टर्नल हार्ड ड्राइव ख़रीद लीजिये। यह आपके कंप्यूटर के यूएसबी पोर्ट में कनेक्ट हो सकता है और आप जो फ़ाइल्स सेव करना चाहते हैं, उन्हें इस पर कॉपी किया जा सकता है। अगर आप उनको अपने नए कंप्यूटर में लोड करना चाहते हैं, तो बस अपने हार्ड ड्राइव को प्लग करिए और फ़ाइल्स को कॉपी कर लीजिये। गूगल ड्राइव, आइक्लाउड या ड्रॉपबॉक्स जैसी किसी ऑनलाइन सर्विस से अपनी फ़ाइल्स का बैक अप ले लीजिये। इन सभी में ऐसे विकल्प होने चाहिए जो आपको ऑनलाइन स्टोर करने की सुविधा दे सकें जिनमें आपको अपनी ज़रूरी फ़ाइल्स को स्टोर करने के लिए पर्याप्त जगह मिल सकती है, हालांकि अगर आपको बहुत बैक अप करना होगा, तब आपको उसके लिए कुछ ख़र्च करना पड़ सकता है। अनेक कंप्यूटर प्रोग्राम्स में एक लाइसेन्स को कितने कंप्यूटर्स में इन्स्टाल किया जा सकता है, इसकी कुछ सीमा होती है। इसलिए अपने पुराने लैपटॉप पर माइक्रोसॉफ्ट ऑफिस, आइट्यून्स, अडोबे क्रिएटिव सूट या ऐसी ही किसी अन्य चीज़ को डी-ऑथोराइज़ करने के लिए चेक कर लीजिये।  आइट्यून्स में किसी कंप्यूटर को डी-ऑथोराइज़ करने के लिए टॉप बार में “Account” पर क्लिक करिए, और फिर “Deauthorize This Computer” को चुन लीजिये। अडोबे प्रोडक्ट्स में, आप “Help,” “Deactivate,” तथा “Deactivate Permanently” चुन कर, आप डी-ऑथोराइज़ कर सकते हैं। विभिन्न प्रोग्राम्स को डी-ऑथोराइज़ करने के तरीके अलग-अलग हो सकते हैं। अगर आपको पता नहीं हो कि किसी खास प्रोग्राम को डी-ऑथोराइज़ कैसे किया जाये तब उसकी विधि आप ऑनलाइन देख सकते हैं। हालांकि आप अपनी हार्ड ड्राइव को पूरी तरह से वाइप करेंगे, तब भी जब बात बैंक स्टेटमेंट्स, टैक्स डॉक्युमेंट्स और आपके द्वारा सेव की गई सेंसिटिव फ़ोटोज़ की हो, तब सुरक्षा के लिए अतिरिक्त कदम उठाना उचित ही होता है। कोई ऐसा प्रोग्राम खोजिए जो कि आपकी फ़ाइल्स को रिसाइकलिंग बिन में भेजने की जगह पर, जहां उनके निशान छूट जाते हैं, स्थाई रूप से डिलीट कर दे।  अगर आप विंडोज़ पर हैं, तब सेंसिटिव फ़ाइल्स को नष्ट करने के लिए CCleaner, Eraser, या File Shredder जैसे प्रोग्राम्स का इस्तेमाल करिए। यह फ़ंक्शनेलिटी (functionality) सभी मैक कंप्यूटर्स में बिल्ट-इन होती है। आप जिन फ़ाइल्स को डिलीट करना चाहते हैं, जब वे सभी ट्रैश कैन में आ जाएँ तब आप कमांड की को दबा कर उसे होल्ड करके और उसके साथ ट्रैश कैन आइकन पर क्लिक कर सकते हैं। ट्रैश कैन की सभी फाइलों को सुरक्षित ढंग से नष्ट करने के लिए “Empty Trash Securely” पर क्लिक करिए। अगर आप अपने लैपटॉप पर एक ही वेब ब्राउज़र को काफ़ी समय से इस्तेमाल कर रहे होंगे, तब संभावना यह है कि उसने आपकी ढेरों निजी जानकारी, पासवर्ड्स, और हो सकता है कि आपके बैंक की डिटेल्स भी सेव कर रखी होंगी। अपने कंप्यूटर को डिस्पोज़ करने से पहले आपको इस सब जानकारी को उसमें से हटाना चाहिए। आप इसको विभिन्न ब्राउज़र्स पर कैसे कर सकते हैं, उसके ये  कुछ तरीके हैं:  अगर आप सफ़ारी का इस्तेमाल कर रहे हैं, तब स्क्रीन के टॉप-बाएँ कोने पर “Safari” टैब पर क्लिक करें, और “Clear History” को चुनिये। सुनिश्चित करिए कि “all history” को चुना जाये और बॉटम कोने में “Clear History” बटन पर क्लिक किया जाये। गूगल क्रोम, इन्टरनेट एक्सप्लोरर, माइक्रोसॉफ्ट एज और मोज़िला फ़ायरफॉक्स में आप Ctrl+Shift+Del दबा कर अपनी ब्राउज़िंग हिस्टरी को मिटा सकते है। सब कुछ डिलीट करने के लिए, सुनिश्चित करिए कि विंडो में प्रत्येक बॉक्स और टाइम फ्रेम को टिक किया जाये। अपने ब्राउज़िंग डेटा को डिलीट करने के लिए बॉटम में डिलीट बटन पर क्लिक करिए। आपके इन्टरनेट ब्राउज़र की ही तरह, अनेक ऐसे प्रोग्राम होंगे जो आपके निजी डेटा को इसलिए स्टोर  करते होंगे ताकि आपको बार-बार उनको टाइप न करना पड़े। अपने प्रोग्राम्स को देखिये कि उनमें से किसमें निजी डेटा स्टोर होता है, ताकि आप उनको डिलीट कर सकें, या सुरक्षा के लिहाज से इससे भी बेहतर यह होगा कि उन सभी चीजों को अन-इन्स्टाल कर दिया जाये।  माइक्रोसॉफ्ट वर्ड या एक्सेल जैसे प्रोग्राम्स शायद आपका पूरा नाम और पता स्टोर किए हुये हो सकते हैं, और शायद आप नहीं चाहेंगे कि उसका पता लैपटॉप के नए मालिक को चले। अगर आपने, Steam जैसा, कोई प्रोग्राम इन्स्टाल किया हुआ होगा जो आपको ख़रीदारी करने देता है, तब शायद आपके क्रेडिट कार्ड की जानकारी भी उसके स्टोर में होगी। जब एक बार आप यह सुनिश्चित कर लें कि आप जिनको भी रखना चाहते हैं, वे सभी चीज़ें सेव हो चुकी हैं और जिन्हें नहीं चाहते हैं, उन्हें डिलीट किया जा चुका है, तब अपने हार्ड ड्राइव को पूरी तरह से वाइप करने के लिए आपको सिस्टम रीसेट करना चाहिए। पूरा फैक्टरी रीसेट करना और अपनी हार्ड ड्राइव को वाइप करना एक कठिन काम हो सकता है, इसलिए यह सुनिश्चित कर लीजिये कि आपको पता हो कि इसे किया कैसे जाता है। अगर आप अपने कंप्यूटर को इसलिए डिस्पोज़ ऑफ कर रहे हैं क्योंकि वह स्टार्ट नहीं हो रहा है, तब आप आसानी से यह भी नहीं देख पाएंगे कि हार्ड ड्राइव पर क्या क्या है। इस परिस्थिति में, आपको कंप्यूटर से हार्ड ड्राइव पूरी तरह निकाल ही लेनी चाहिए। ये कुछ तरीके हैं जिनसे इनको विभिन्न कंप्यूटर्स पर किया जा सकता है:  कुछ पुराने लैपटॉप्स में ऐसी हार्ड ड्राइव्स होती हैं, जिन्हें किनारे के पोर्ट से खिसका कर निकाला जा सकता है। हो सकता है कि उसके लिए आपको कोई स्विच फ़्लिक (flick) करना पड़े, मगर उसको निकालने के लिए आप उसको कस कर पकड़ सकेंगे और आसानी से अपनी हार्ड ड्राइव को खींच कर निकाल सकेंगे। हो सकता है कि हार्ड ड्राइव आपके लैपटॉप के पीछे की ओर प्लास्टिक पैनल के पीछे छुपी हो।  उस साइड के करीब जहां लैपटॉप खुलते हैं एक लंबे प्लास्टिक के हिस्से के लिए देखिये, जिसे कि आम तौर पर एक स्क्रू से अपनी जगह लगाया गया होगा। उनको हटाने के लिए, पैनल या हार्ड ड्राइव को, जगह पर लगाए रखने वाले जो भी स्क्रू हों, उनको खोलिए। अगर आपको समझ में न आए कि अपने कंप्यूटर की हार्ड ड्राइव कैसे निकाली जा सकती है, तब निर्माता की गाइडलाइंस को देखिये या अपने लैपटॉप के मॉडेल के लिए ऑनलाइन सुझावों में से ढूंढ लीजिये। अगर आप चाहते हैं कि जो फ़ाइल्स हार्ड ड्राइव पर स्टोर की हुई हैं, वे आपके पास रहें, तब उसे एक एंटी-स्टैटिक (anti-static) बैग में स्टोर करिए। अगर आप उसे स्थानीय कंप्यूटर रिपेयर स्टोर में ले जाएँगे, तब वे उसमें से बचे हुये डेटा को निकालने में आपकी मदद कर सकते हैं। अगर आपको अपनी हार्ड ड्राइव में से कुछ भी नहीं चाहिए, तब एक इलेक्ट्रिक ड्रिल से उसमें कई जगह पर ड्रिल कर दीजिये जिससे कि वो पूरी तरह से नष्ट हो जाये। उसके बाद आप अपने शेष लैपटॉप के साथ उसे भी डिस्पोज़ ऑफ कर सकते हैं। चाहे आपका लैपटॉप थोड़ा धीमा चलता हो या बिलकुल भी काम न करता हो, कोई न कोई तो होगा ही, जो उसे खरीदना चाहेगा। अपने लैपटॉप को बिक्री के लिए ऑनलाइन या अपने आस पड़ोस में एडवरटाइज़ (Advertise) करिए, बस यह ध्यान रखिएगा कि अगर उसमें कुछ इशूज़ (issues) हों, तब उन्हें स्पष्ट बता दिया जाए, और अगर अगर आप कोई स्पेसिफ़िकेशन्स पता लगा सकें, तब वो भी बता दीजिये। कुछ लोग पुराने लैपटॉप उनके विभिन्न पार्ट्स के लिए खरीदते हैं। उनको इससे कोई अंतर नहीं पड़ता कि लैपटॉप चल रहा है या नहीं, उनके लिए केवल उसकी फ़िजिकल (physical) स्थिति ठीक होनी चाहिए। अनेक विभिन्न इलेक्ट्रॉनिक स्टोर्स तथा लैपटॉप कंपनीज़ के ऐसे प्रोग्राम होते हैं जिनके अनुसार आप अपनी पुरानी टेक्नॉलॉजी थोड़ा भुगतान ले कर बेच सकते हैं। स्थानीय इलेक्ट्रॉनिक स्टोर में, या ऑनलाइन, पता लगाइए कि आपके आस-पास ऐसा कौन सा ट्रेड-इन प्रोग्राम है और वे आपके पुराने लैपटॉप के लिए कितना भुगतान करेंगे।  बेस्ट बाई, एप्पल, एमेज़ोन सभी के पास ट्रेड इन प्रोग्राम होते हैं जो यूनाइटेड स्टेट्स में चलते हैं। अपने पुराने लैपटॉप के लिए सबसे बढ़िया डील पाने के लिए, विभिन्न प्रोग्राम्स में मिलने वाली राशि तथा भुगतान के तरीकों की तुलना कर लीजिये। अगर आपका लैपटॉप अभी काम कर रहा है, तब आप उसे किसी ऐसे व्यक्ति या परिवार को दान कर सकते हैं, जिसे निजी कंप्यूटर की ज़रूरत हो। आप कहाँ पर अपना लैपटॉप दान कर सकते हैं, इसके लिए ऑनलाइन, ऐसी स्थानीय कंप्यूटर आधारित चैरिटीज़ का पता लगा सकते हैं, जो दान की प्रतीक्षा में रहती हैं। अमरीका में राष्ट्रीय क्रिस्टीना फ़ाउंडेशन तथा वर्ल्ड कंप्यूटर एक्सचेंज दो ऐसी चैरिटीज़ हैं जो इलेक्ट्रॉनिक्स हैंडल करती हैं। अनेक इलेक्ट्रॉनिक्स तथा लैपटॉप्स में लेड, मर्करी, या कैडमियम जैसे ज़हरीले पदार्थ होते हैं। संभावित ज़हरीले इलेक्ट्रॉनिक्स को डिस्पोज़ ऑफ करने की कोशिश करने के लिए अनेक स्थानों पर इलेक्ट्रॉनिक्स रीसाइकलिंग प्लांट्स स्थापित किए गए हैं। ऑनलाइन देखिये कि क्या आपके आस-पास में ऐसी कोई जगह है। कुछ रीसाइकलर्स आपसे यह आशा कर सकते हैं कि आप अपने इलेक्ट्रॉनिक्स उनके यहाँ छोड़ दें, जबकि कुछ और आपके यहाँ से उसको कलेक्ट (collect) भी कर सकते हैं। रिसर्च करके देख लीजिए कि आपके लिए सबसे बढ़िया क्या रहेगा। अगर लैपटॉप को सुरक्षित रूप से डिस्पोज़ ऑफ करने का कोई तरीका समझ में न आए तब आप उसको अपने नियमित कूड़े के साथ फेंक भी सकते हैं। बस यह ध्यान रखिएगा कि यह पर्यावरण के लिए हानिकारक होगा और इसे केवल अंतिम विकल्प के रूप में ही इस्तेमाल किया जाना चाहिए। यूएस में अनेक स्टेट्स हैं जिन्होंने ऐसे कानून पास किए हैं जिनके अनुसार सभी इलेक्ट्रॉनिक्स को सुरक्षित ढंग से रीसाइकल करके ही डिस्पोज़ ऑफ किया जाना चाहिए। यह सुनिश्चित कर लीजिये कि अगर आप लैपटॉप को फेंक रहे हों, तब आप किसी कानून को न तोड़ रहे हों।
आप जिस डेटा को भी रखना चाहते हैं, उसका बैक अप ले लीजिये: अगर कोई प्रोग्राम रजिस्टर्ड हों, तब उनको डी-ऑथोराइज़ (De-authorize) कर दीजिये: सभी सेंसिटिव फ़ाइल्स को नष्ट कर दीजिये: अपनी ब्राउज़र हिस्टरी को मिटा दीजिये: अपने सभी प्रोग्राम्स को अनइन्स्टाल करिए: अपने कंप्यूटर को रीसेट करिए और अपनी हार्ड ड्राइव को फ़ारमैट करिए: अगर आप कंप्यूटर का इस्तेमाल नहीं कर सकते तब अपनी हार्ड ड्राइव को या तो निकाल लीजिये या उसे नष्ट कर दीजिये: अपने लैपटॉप को बेच दीजिये: अपने लैपटॉप के बदले में नकद या गिफ़्ट कार्ड्स लीजिये: अपने लैपटॉप को दान कर दीजिये: किसी इलेक्ट्रॉनिक्स रीसाइकल करने वाले के पास ले जाइए: अंतिम विकल्प के रूप में उसे फेंक दीजिये:
https://www.wikihow.com/Dispose-of-Old-Laptops https://www.wikihow.com/Dispose-of-Old-Laptops
Removing Your Data and Files Getting Rid of the Laptop